जोनवार अवैध कब्जों की सूची बनाएं बिना देरी कार्रवाई तय करें: आयुक्त
एक बार फिर भिलाई निगम आयुक्त नरेंद्र दुग्गा ने अवैध कब्जों के खिलाफ कार्रवाई करने सभी छह जोन के आयुक्तों को निर्देश दिए हैं। इस बार भी आयुक्त ने कहा है कि, अपने जोन के अवैध कब्जों की लिस्टिंग करें। इसके बाद चरणबद्ध तरीके से कार्रवाई करें।
अवैध कब्जों की शिकायतों को गंभीरता से ले। इसमें किसी प्रकार की लापरवाही नहीं होनी चाहिए। इस कार्य के लिए सुप्रींटेंडेंट इंजीनियर जीएस ताम्रकार को नोडल ऑफिसर नियुक्त किए हैं। उनसे कहा है कि, अवैध कब्जों का सर्वे कराकर फोटो व वीडियोग्राफी करवाए। कार्रवाई के दौरान पुलिस फोर्स लेकर जाए। इसके लिए समय पर चिट्ठी लिखे। ताकि, कार्रवाई प्रभावित न हो। यह निर्देश गुरुवार को आयुक्त ने निगम व जोन अफसरों की समीक्षा बैठक में दिए। सफाई व निर्माण संबंधी मामलों का निराकरण करने कहा।
लोक सुराज में 14 हजार आवेदन मिले
बैठक में आयुक्त ने कहा, लोक सुराज अभियान में करीब 14 हजार 995 आवेदन मिले हैं। शिविरों में प्राप्त आवेदनों का 17 मार्च के पूर्व निगम द्वारा जांच कर घर-घर सर्वे कर जिला स्तर पर सूची प्रेषित किया जाएगा। शिविर में मकान आवंटन, राशन के लिए सर्वाधिक आवेदन जमा हुए है। शिविर में सबसे ज्यादा पीएम आवास के लिए मिले हैं। शिकायत व मांग के आवेदनों का जोनवार, वार्डवार सूची तैयार कर आगामी 17 मार्च तक निगम स्तर पर जांच कर जिला समित को भेजा जाना है। इसलिए आवेदनों पर घर-घर सर्वे कर आधार कार्ड, वोटर आर्डडी प्राप्त करें।
hin_Deva hin_Deva hin_Deva hin_Deva hin_Deva